Source: https://www.slov-lex.sk/pravne-predpisy/-/SK/ZZ/1998/240/19980701.html
Timestamp: 2020-05-30 20:57:54+00:00

Document:
240/1998 Z.z. - Zákon o poľnohospodárstve a o zmene... - SLOV-LEX
240/1998 Z.z./
Týmto zákonom sa ustanovujú podporné a ochranné opatrenia na vyrovnanie prirodzených hospodárskych nevýhod podnikania a rizík v poľnohospodárstve a na podporu jeho produkčných a mimoprodukčných funkcií zameraných na zabezpečenie základnej výživy obyvateľstva, potravinovej bezpečnosti a konkurencieschopnosti domácej výroby a na ochranu zložiek životného prostredia, tvorbu a udržiavanie kultúrnej vidieckej krajiny.
Štát podporuje podnikanie v poľnohospodárstve najmä poskytovaním
nenávratných prostriedkov štátneho rozpočtu a nenávratných prostriedkov štátnych fondov,
návratných prostriedkov štátnych fondov a návratných prostriedkov štátnych peňažných ústavov so zvýhodnenými úrokovými podmienkami,
záruk na úvery poskytované štátnymi fondmi a štátnymi peňažnými ústavmi,
prostriedkov na nákup zmeniek, skladiskových záložných listov a tovarových záložných listov.
Za hospodárne poskytovanie prostriedkov štátneho rozpočtu podľa odseku 2 zodpovedá Ministerstvo pôdohospodárstva Slovenskej republiky (ďalej len „ministerstvo“).
Pri uzavretí kúpnej zmluvy, ktorej predmetom je dodanie živých jatočných zvierat alebo surového kravského mlieka alebo čerstvej zeleniny a ovocia od ich výrobcov, nemôžu zmluvné strany dohodnúť lehotu na zaplatenie kúpnej ceny dlhšiu ako 14 dní odo dňa ich dodania predávajúcim.
Obmedzenia pri dovoze a vývoze poľnohospodárskych výrobkov a potravín sa uskutočňujú podľa osobitných predpisov12) a v súlade s medzinárodnými zmluvami, ktorými je Slovenská republika viazaná.
Pri uplatňovaní všeobecných predpisov o ochranných opatreniach pri dovoze13) sa hrozbou vážnej ujmy domácemu poľnohospodárstvu rozumie akýkoľvek zvýšený dovoz rastlinného výrobku v čase bezprostredne súvisiacom so zberom sezónneho rovnakého výrobku alebo priamo súťažiaceho výrobku z domácej výroby s výnimkou, ak podľa stanoviska ministerstva táto ujma nehrozí. V tomto prípade sa dočasné ochranné opatrenie uplatní bez ďalšieho zisťovania a oznamovania pred uplatnením ochranných opatrení.14) Obdobne sa postupuje, ak ide o dovoz takého výrobku, ktorý je predmetom intervenčných opatrení15) pri vývoze podľa tohto alebo osobitného zákona.
Dovoz, tranzit a vývoz poľnohospodárskych výrobkov možno zakázať len na prechodný čas a v súlade s medzinárodnou zmluvou uvedenou v § 7. Dovoz poľnohospodárskych výrobkov možno takto zakázať najmä v prípadoch uvedených v odseku 2.
Na dovoz poľnohospodárskeho tovaru možno v súlade so Všeobecnou dohodou o clách a obchode zaviesť na určitý čas ochranné opatrenie, ktoré má charakter dodatočného cla, vo výške najviac jednej tretiny zmluvného cla.
Rozhodným množstvom dovozu sa na účely zavedenia ochranného opatrenia podľa odseku 1 rozumie dovoz nad úroveň kvóty najmenšieho alebo bežného prístupu príslušného tovaru na trh v bežnom roku.
Spôsob zisťovania rozhodného množstva dovozu na účely zavedenia ochranného opatrenia podľa odseku 1 je uvedený v prílohe.
Zoznam poľnohospodárskeho tovaru, na ktorého dovoz možno zaviesť ochranné opatrenie podľa odseku 1, výšku dodatočného cla a čas, v ktorom sa uplatňuje, ustanoví nariadenie vlády Slovenskej republiky.
Vláda Slovenskej republiky môže vydať nariadenie, ktoré ustanoví na niektoré dovážané poľnohospodárske výrobky a potraviny, na ktoré sa neuplatnili opatrenia podľa odseku 1 a podľa § 6 ods. 2, ich vstupnú hodnotu.
Ten, kto uplatňuje požiadavky na podporu podľa tohto zákona, je povinný poskytnúť ministerstvu informácie potrebné na posúdenie potreby podpory alebo ochrany trhu.
Ministerstvo nesmie poskytnúť ani uverejniť také údaje získané podľa odseku 1, ktoré sú predmetom ochrany podľa osobitného predpisu.18)
podrobnejšie vymedzenie poľnohospodársky znevýhodnených oblastí s prihliadnutím na výsledky bonitácie poľnohospodárskeho pôdneho fondu a ďalšie kritériá podľa § 3 ods. 1 a 2, ako aj spôsob zisťovania nákladovosti na jednotku výroby,
vyhlási katastrálne územia patriace do jednotlivých poľnohospodársky znevýhodnených oblastí,
ustanoví výšku podpory a úhrady podľa § 2 a 3 a podrobnosti ich poskytovania podľa § 4,
vyhlási rozvojové programy vrátane regionálnych podľa § 3 ods. 3 a spôsob ich určenia,
rozsah informácií, ktoré je povinný poskytovať ministerstvu príjemca podpory podľa § 10.
Zákon Slovenskej národnej rady č. 270/1991 Zb. o Štátnom fonde trhovej regulácie Slovenskej republiky v poľnohospodárstve v znení zákona Národnej rady Slovenskej republiky č. 14/1993 Z. z. a zákona Národnej rady Slovenskej republiky č. 188/1993 Z. z. sa mení a dopĺňa takto:
V § 1 ods. 2 písm. a) sa za prvý bod vkladá nový druhý až štvrtý bod, ktoré znejú:
poskytuje dotácie na skladovanie poľnohospodárskych výrobkov alebo na spracovanie poľnohospodárskych výrobkov z domácej produkcie u ich výrobcu či spracovateľa alebo skladovateľa,
poskytuje dotácie na úhradu časti úrokov z bankového úveru na nákup a na skladovanie poľnohospodárskych výrobkov z domácej produkcie,
poskytuje pôžičky zabezpečené vybranými výrobkami rastlinnej produkcie uloženými ich producentmi vo verejných skladoch do času ich predaja oproti cennému papieru vystavenému na tento tovar podľa osobitného predpisu,1)“.
Doterajší druhý a tretí bod sa označuje ako piaty a šiesty bod.
V § 1 ods. 6 sa vypúšťajú slová „bod 1 a 3“.
V § 3 ods. 1 sa na konci písmena b) vypúšťa čiarka a pripájajú sa tieto slová: „a platby na vrátenie pôžičiek poskytnutých podľa § 1 ods. 2 písm. a) piateho bodu,“.
náklady na ostatné intervenčné opatrenia podľa § 1 ods. 2 písm. a),“.
V § 4 ods. 2 sa na konci prvej vety vypúšťa bodka a pripájajú sa tieto slová: „alebo zmluvy o poskytnutí dotácie.“.
V § 4 ods. 3 sa slová „o intervenčnom nákupe“ nahrádzajú slovami „podľa odseku 2“.
V § 4 sa za odsek 3 vkladajú nové odseky 4 a 5, ktoré znejú:
Podmienky štátneho intervenčného nákupu (ďalej len „trhový poriadok“) vyhlasuje5a) ministerstvo; trhový poriadok určí druh výrobku, ktorý je predmetom nákupu, celkové množstvo nákupu a spôsob jeho rozdelenia na predávajúcich vrátane jeho zmien a najmenšieho množstva nákupu od jedného výrobcu, podmienky kvality a obdobie, v ktorom sa bude nákup vykonávať.
Pri predaji výrobkov získaných štátnym intervenčným nákupom (intervenčné zásoby) sa zmluvy uzatvárajú na základe obchodnej verejnej súťaže alebo na neobchodné účely5b) za dohodnutú cenu.“.
Napríklad zákon Národnej rady Slovenskej republiky č. 82/1994 Z. z. o štátnych hmotných rezervách.“.
Zákon Národnej rady Slovenskej republiky č. 40/1994 Z. z. o Štátnom podpornom fonde pôdohospodárstva a potravinárstva v znení zákona Národnej rady Slovenskej republiky č. 386/1996 Z. z. sa mení a dopĺňa takto:
podiel z nájomného za prenájom pozemkov v správe Slovenského pozemkového fondu vo výške určenej v rozpočte Slovenského pozemkového fondu na príslušný rozpočtový rok,“.
V § 4 sa za písmeno c) vkladá nové písmeno d), ktoré znie:
poskytovanie záruky na splátky nájomného za veci s právom kúpy prenajatej veci prijaté na základe zmluvy o kúpe prenajatej veci od oprávneného prenajímateľa na uskutočnenie rozvojových programov uvedených v písmene a),“.
Zákon Národnej rady Slovenskej republiky č. 188/1994 Z. z. o ochrane hospodárskej súťaže sa mení a dopĺňa takto:
Zákaz podľa § 3 ods. 2 písm. a) až e) sa nevzťahuje na dohody a zladené postupy podnikateľov v poľnohospodárskej výrobe pri mlieku, jatočných zvieratách, olejninách, obilninách, cukrovej repe, zelenine, ovocí a zemiakoch, ktoré sledujú zladenie výroby a odbytu týchto produktov pri ekonomicky oprávnených cenách.“.
V § 5 ods. 3 sa slová „uvedené v odseku 1“ nahrádzajú slovami „uvedené v odsekoch 1 a 2“.
V § 41 ods. 2 sa na konci bodka nahrádza čiarkou a pripájajú sa tieto slová: „a na podklade kúpnych zmlúv na nákup živých jatočných zvierat, surového kravského mlieka alebo čerstvej zeleniny alebo ovocia od ich výrobcov, ak kupujúci nesplnil záväzok splatiť kúpnu cenu v dohodnutej lehote.“.
Z exekúcie sú vylúčené aj veci podnikateľa hospodáriaceho na pôde,11a) ak by ich zexekvovaním bolo ohrozené riadne obhospodarovanie poľnohospodárskej pôdy alebo zachovanie plynulej prevádzky rastlinnej a živočíšnej výroby podľa osobitných predpisov.11b)“.
V § 157 ods. 1 sa za písmeno c) vkladá nové písmeno d), ktoré znie:
pohľadávky veriteľov z kúpnych zmlúv na nákup živých jatočných zvierat, surového kravského mlieka alebo čerstvej zeleniny a ovocia od ich výrobcov, aj keď neboli priznané rozhodnutím alebo zmierom,“.
Príloha k zákonu č. 240/1998 Z. z.
ak sú možnosti prístupu na trh menšie alebo sa rovnajú 10 %, rozhodné množstvo dovozu je 125 %,
ak sú možnosti prístupu na trh väčšie ako 10 %, ale súčasne menšie alebo sa rovnajú 30 %, rozhodné množstvo dovozu je 110 %,
ak sú možnosti prístupu na trh väčšie ako 30 %, rozhodné množstvo dovozu je 105 %.
§ 23 zákona č. 87/1987 Zb. o veterinárnej starostlivosti v znení neskorších predpisov.
Napríklad zákon Slovenskej národnej rady č. 270/1991 Zb. o Štátnom fonde trhovej regulácie Slovenskej republiky v poľnohospodárstve v znení neskorších predpisov, zákon Národnej rady Slovenskej republiky č. 40/1994 Z. z. o Štátnom podpornom fonde pôdohospodárstva a potravinárstva v znení neskorších predpisov, § 12 zákona Slovenskej národnej rady č. 307/1992 Zb. o ochrane poľnohospodárskeho pôdneho fondu.
§ 6 ods. 4 zákona Národnej rady Slovenskej republiky č. 303/1995 Z. z. o rozpočtových pravidlách v znení zákona Národnej rady Slovenskej republiky č. 386/1996 Z. z.
§ 7 zákona Národnej rady Slovenskej republiky č. 303/1995 Z. z.
Zákon Národnej rady Slovenskej republiky č. 180/1996 Z. z. Colný zákon v znení zákona Národnej rady Slovenskej republiky č. 386/1996 Z. z. a zákona č. 383/1997 Z. z.Zákon č. 59/1997 Z. z. o ochrane pred dumpingom pri dovoze tovaru.Zákon č. 214/1997 Z. z. o ochranných opatreniach pri dovoze.Zákon č. 226/1997 Z. z. o subvenciách a vyrovnávacích opatreniach.§ 56 zákona č. 42/1980 Zb. o hospodárskych stykoch so zahraničím v znení neskorších predpisov.
Zákon č. 214/1997 Z. z.
§ 17 zákona č. 214/1997 Z. z.
§ 1 ods. 2 písm. a) bod 1 zákona Slovenskej národnej rady č. 270/1991 Zb. v znení zákona Národnej rady Slovenskej republiky č. 188/1993 Z. z.
Napríklad zákon Národnej rady Slovenskej republiky č. 303/1995 Z. z., zákon č. 111/1990 Zb. o štátnom podniku v znení neskorších predpisov.
Zákon Národnej rady Slovenskej republiky č. 263/1993 Z. z.
Zákon Národnej rady Slovenskej republiky č. 100/1996 Z. z. o ochrane štátneho tajomstva, služobného tajomstva, o šifrovej ochrane informácií a o zmene a doplnení Trestného zákona v znení neskorších predpisov.§ 17 Obchodného zákonníka.
Číslo: 240/1998 Z. z.
Názov: Zákon o poľnohospodárstve a o zmene a doplnení ďalších zákonov
3. 01.01.1999 - 31.10.2000 361/2000 Z. z.
4. 01.11.2000 - 30.04.2001 361/2000 Z. z.
5. 01.05.2001 - 31.12.2001 136/2001 Z. z.
6. 01.01.2002 - 31.12.2003 553/2001 Z. z., 491/2001 Z. z.

References: § 7
 § 6
 § 3
 § 2
 § 4
 § 3
 § 10
 § 1
 § 1
 § 3
 § 1
 § 1
 § 4
 § 4
 § 4
 § 4
 § 3
 § 5
 § 41
 § 157

§ 23
 § 12

§ 6

§ 7

§ 17

§ 1